**פאול, נסיך וירטמברג** (בגרמנית: **Paul von Württemberg**;‏ 27 בספטמבר 1781 – 25 ביוני 1864), היה נסיך גרמני לבית וירטמברג, וסבו של וילהלם השני, מלך וירטמברג.

ביוגרפיה
--------

פאול נולד ב-19 בינואר 1785 בסנקט פטרבורג בירת האימפריה הרוסית, לפרידריך, דוכס וירטמברג, שהיה מאוחר יותר מלך וירטמברג, ולאוגוסטה, דוכסית בראונשווייג-וולפנביטל, בתם של קרל וילהלם פרדיננד, דוכס בראונשווייג-וולפנביטל ואוגוסטה, נסיכת בריטניה אחותו של ג'ורג' השלישי, מלך הממלכה המאוחדת. אביו ואמו לא הסתדרו ביניהם, ובשנת 1786 נפרדו, ופאול נשאר עם אביו. בשנת 1795 עלה סבו פרידריך השני אויגן, דוכס וירטמברג לשלטון, ובשנת 1797 עלה אביו לשלטון. באותה שנה התחתן אביו בשנית עם שארלוט, הנסיכה המלכותית, בתם של ג'ורג' השלישי, מלך הממלכה המאוחדת ושארלוט ממקלנבורג-שטרליץ, והיא הופקדה על חינוכו של פאול. על אף שבילדותו היה פאול ילד טוב ומנומס, הוא הפך עם התבגרותו לחצוף, גס ומופרע.

ב-28 בספטמבר 1805 התחתן פאול עם שרלוטה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ, ממנה נולדו לו 5 ילדים. נישואי השניים לא היו מוצלחים, ופאול בגד באשתו בקביעות עם פילגשיו. בשנים 1806–1808 לחם פאול בשורות הצבא הפרוסי נגד נפוליאון, נגד דעתו של אביו. לאחר מכן חזר לווירטמברג, אולם בשנת 1812 סירב להילחם במלחמת רוסיה-צרפת נגד הרוסים. לאחר לידת ילדם החמישי בשנת 1813 נפרדו פאול ושרלוטה, אולם לא התגרשו מחמת אי הסכמתו של אביו פרידריך הראשון, מלך וירטמברג. בשנת 1814 ביקר פאול בלונדון, ובעת ביקורו אצל הנסיך העוצר ג'ורג', הוא התנהג בצורה גסה ומזלזלת והעליב את וילם, נסיך אורנז'.

בשנת 1815 עבר פאול להתגורר בפריז, יחד עם בנותיו, ועל אף בקשות מצד משפחתו לחזור לווירטמברג נשאר לגור בפריז. בעת שהותו בפריז היו לפאול כמה פילגשים, מהם נולדו לו כמה ילדים לא חוקיים. בשנת 1847 מתה אשתו שרלוטה, נסיכת סקסוניה-הילדבורגהאוזן, וזמן קצר לאחר מותה התחתן פאול בבריטניה עם פילגשו מגדלנה דה קריוס אי קסיאמנס הספרדייה. ב-16 באפריל 1852 מת פאול בפריז, וב-27 בדצמבר אותה שנה מתה גם אשתו מגדלנה.

משפחתו
------

ב-28 בספטמבר 1805 התחתן פאול עם שרלוטה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ, ממנה נולדו לו 5 ילדים:

* שרלוטה, נסיכת וירטמברג (1807–1873), התחתנה עם מיכאיל פאבלוביץ', הנסיך הגדול של רוסיה
* פרידריך, נסיך וירטמברג (1808–1870), התחתן עם קתרינה, נסיכת וירטמברג
* פאול, נסיך וירטמברג (1809–1810)
* פאולינה, נסיכת וירטמברג (1810–1856), התחתנה עם וילהלם, דוכס נסאו
* אוגוסט, נסיך וירטמברג (1813–1885), התחתן עם מריה בתגה

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| קרל אלכסנדר, דוכס וירטמברג |   | מריה אוגוסטה, נסיכת טורן וטקסיס |   | פרידריך וילהלם, מרקיז ברנדנבורג-שוודט |   | סופיה דורותיאה, נסיכת פרוסיה |   | קרל הראשון, דוכס בראונשווייג-וולפנביטל |   | פיליפינה שרלוטה, נסיכת פרוסיה |   | פרדריק, נסיך ויילס |   | אוגוסטה, נסיכת סקסוניה-גותה-אלטנבורג |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | פרידריך השני אויגן, דוכס וירטמברג |   |   |   |   |   | פרדריקה דורותיאה מברנדנבורג-שוודט |   |   |   |   |   | קרל וילהלם פרדיננד, דוכס בראונשווייג-וולפנביטל |   |   |   |   |   | אוגוסטה, נסיכת בריטניה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פרידריך הראשון, מלך וירטמברג |   |   |   |   |   |   |   |   |   |   |   |   |   | אוגוסטה, דוכסית בראונשווייג-וולפנביטל |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פאול, נסיך וירטמברג** |
|

קישורים חיצוניים
----------------

ויקישיתוף מדיה וקבצים בנושא **פאול, נסיך וירטמברג** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 122366778
* VIAF: 9361864
* WorldCat: viaf-9361864

 |